
EXPOSISHON ACLARATORIO . 


General 


1. Introdukshon. 


Ora cu a proyecta' e disposishonnan cu ta conserni 
e derechonan fundamental a tuma como punto di 
salida e siguiente documentonan: e tratado será na 
i Roma dia 4 di november 1950 pa protehá derechonan 

humano y libertadnan fundamental (B.T.I. 1951, 

r 154) y e Prome' (B.T.I. 1952, 80) y Di Cuatro 

Protocol (B.T.I. 1964, 80; 1969, 24) 

corespond i ente, e Convenshon Mericano di 
r Derechonan Humano di dia 22 di november 1969, e 

Tr atadonan Internashonal tocante Derechonan Civil 
y Derechonan Polxtico (B.T.I. 1969, 99; 1970, 52; 

1975, 60) y tocante Derechonan Sosial, Economico y 
Cultural (B.T.I 1969, 100; 1975, 61) efectuá na 

New York dia ,16 di december 1966, e Carta Sosial 
Europeo di dia 18 di october 1961 (B.T.I. 1962, 

nr. 3, 1963, nr. 90), Constitushon Hulandes di dia 
17 di februar i 1983 (B.O.H. 1983, nr. 70, B.O.N. 

1983, nr. 24) y Constitushon di Antiya Hulandes di 
dia 29 di maart 1955 (B.O.N. 1955, nr. 32). Ora cu 
a redactá e parti general di e Exposishon 
Aclaratorio y e Aclarashonnan articulo pa 
articulo, a hasi particularmente bon uso di e 
textonan aclaratorio di e Constitushon Hulandes di 
1983. 

2. Caracter di derechonan fundamental. 

Derechonan fundamental tin un caracter huridico 
den nos tradishon, esta cu nan ta funshoná a base 
dilei y - por lo general - nan ta derecho 
exigibel den Corte. E caracter huridico aki ta 
contribui na protekshon di e ambiente di libertad 
individual di e ciudadano y pesei e tin tambe como 
L - meta pa ^promove' autonomia personal y pa 

contrarestá intervenshon exesivo di o'rganonan di 
Gobierno den bida privá. Pa loke ta trata derecho 
__ fundamental, Aruba ta haya su mes den e 

sircunstansia faborabel cu - prinsipalmente como 
j ] ’ consecuensia di aplicashon di e derechonan aki den 

e relashon entre Gobiérno y ciudadano — derechonan 
fundamental ta algo di mes pa e ciudadano comun. 

Esaki no ta kita cu derechonan fundamental no 
ta un poseshon pa disfrutá di dje cu tur 
trankilidad; mester keda semper alerta. 

Experiensia na diferente pais ta sina nos con 
lihe derechonan fundamental por pérde nan 
balor, si for di un prinsipio no tuma 
posishon te asta contra infrakshonnan minimo. 

Pa un pueblo na caminda pa su independensia 
tambe ta sumamente importante pa crea un 
structura politico den cua libertad y 
toleransia ta cosnan esensial. 

Libertad y toleransia, sin embargo, no por 
tin un contenido real, si e situashon sosial, 
economico y cultural ta asina cu e ta stroba 
ehersemento di e derechonan aki. Pa e motibo 
aki a pone den capitulo V algun derecho 
fundamental sosial tambe. 

E echo cu a pone e derechonan fundamental 
clásico hunto den e prome capltulo ta pa 
expresa e importansia extraordinario cu nos 
ta duna e derechonan aki. Si di un banda ta 
berdad cu derechonan fundamental por floresé 
solamente den un structura politico caminda 
libertad y toleransia ta cosnan esensial, di 
otro banda tambe ta asina cu derechonan 
fundamental exigibel den Corte ta promove' e 
sorto di cosnan esensial aki. 

Derechonan fundamental no ta algo absoluto. 
Mester por tin restrikshon, pasobra semper 
mester por pone otro interesnan sosial na e 
otro banda di e balansa. 

Uso di e palabranan: "Tur hende cu ...", 
"Cada ken ...", "Ningun hende ...", ta duna e 
impreshon cu den e articulonan tocante 
derechonan fundamental ta solamente 
personanan natural ta esnan cu tin derecho. 

Esaki, sin embargo, no ta e intenshon. Tambe 
personanan huridico, grupo- y organisashonnan 
sin personalidad huridico ta cai den e sfera 
di vigensia di derechonan fundamental, te 
asina leu cu esei por tin sentido, segun 
caracter di e derecho fundamental conserni. 
Derechonan fundamental ta conta en prinsipio 
pa tur persona of grupo di persona, manera e 
palabranan menshoná akiriba: "Tur hende cu 
..." etc. ta duna di conose. 

Sin embargo, ora di eherse derechonan 
fundamental, tin grupo di persona pa cuanan 
den sierto caso mas restrikshon lo mester 
conta cu pa otro grupo di persona. 

Por pensa den e contexto aki riba presonan pa 
kennan mas restrikshon lo por conta pa loke 
ta trata libertad di movemento, riba gruponan 
di empleado publico pa kennan mas 

restrikshon lo por conta pa loke ta trata 
libertad di expreshon, y riba gruponan di 
persona cu no por hasi uso di e derecho di 
vota. Tur restrikshon di e tipo aki ta 
solamente hustificá, si por trese nan bou di 
un clausula restrictivo spesifico, menshoná' 
den Constitushon. 

3. Restrikshon di derecho fundamental. 

a) Criterio di obhetivo. 

E método aki ta enserá cu, pa cumpli cu un 
cantidad di obhetivo di maneho-enumerá 
limitativamente articulo pa articulo -, por 
viola derechonan fundamental. 

Ta usa e método di restrikshon di 
derechonan fundamental aki frecuente- 
mente den tratadonan internashonal. 

Bentaha di e método aki ta cu ta 
evidente ariba cua base por limitá un 
derecho fundamental. 

E desbentaha ta cu derechonan 
fundamental tin un tereno di aplicashon 
amplio, dor di cua un enumerashon largo 
di e obhetivonan di maneho ta bira 
inevit^bel y algun base restrictivo 
tambe ta haya sierto vaguedad, manera: 

"na interes di órden publico". 

Nos ta aplicá, por ehémpel, criterio di 
obhetivo den, entre otro, e siguiente 
casonan: restrikshon di ehersemento di 
libertad di religion of di libertad di 
conv ikshon di bida pafó di edifisio- y 
lugánan privá; restrikshonnan pa radio 
of televishon; restrikshon pa medio di 
ordenansa nashonal di derecho di reunion 
y demostrashon. 

b) Presepto di prosedura y competensia. 

Presepto di competensia ta indica e organonan 
di Gobiérno competente pa fiha e 
restrikshonnan, mientras cu presepto di 
prosedura ta mara ehersemento di e 
competensia ei na sierto presepto. 

Presepto di competensia ta, entre otro, e 
siguiente cláusulanan: 

"salvo disposishonnan stipulá pa medio di of 
pa forsa di ordenansa nashonal", "salvo 
reglanan stipulá pa medio di of pa forsa di 
ordenansa nashonal", "salvo 

responsabilidad di cada ken segun ordenansa 
nashonal". 

Mester comprondé e ultimo cláusula asina 
aki : 

1. ta solamente e legislado formal ta 

competente pa somete ehersemento di 
derecho fundamental na restrikshon (esei 
kiér men cu no ta existi posibilidad pa 
delegá); aki lo trata spesificamente di 
restrikshonnan efectua despues, por 
ehémpel, ora, a base di Código Penal, 
nan yama un hende pa duna cuenta. 

2. ta legislado' mester percurá pa tin e 
posibilidad di recurso hudisial na un 

o' rgano independiente encargá cu 
hurisdikshon, den e caso concreto cu un 
restrikshon ta efectuá su mes. 

Por haya ehémpel di presepto di 
prosedura den e preseptonan cu pa drenta 
den un bibienda sin permiso explisito di 
e habitante, ta rekeri legitimashon 
previo, partisipashon di e motibo di e 
drentamento y dunamento di un relato 
skirbl na e habitante, y cu pa viola 
secreto di carta ta nesesario pa tin un 
autorisashon skirbi di hues. 

4. Terminologxa. 

Siguiendo e ehémpel di Constitushon Revisá pa 
Reino Hulandes ta propone' pa sistematisá e 
terminologia di e disposishonnan constitusho- 
nal, di tal manera cu ta keda claramente 
stipulá den cua caso e legislado' formal mes 
mester ehecutá un tarea cu nan a encarg'e cu 
ne y den cua caso e por encargá e tarea aki, 
parsialmente of totalmente, na otro órganonan 
di Gobiérno. 

E terminologfa aki no ta conta exclusivamente 
pa e capftulo di derechonan fundamental, pero 
tambe pa e capitulonan cu ta siguie'. 
Competensia di e legislado' formal pa encargá 
otro órganonan di Gobiérno cu e tarea cu 
Constitushon a laga na su encargo ta keda 
expresá pa e uso di cualke forma di e verbo 
"regulá", e sustantivonan "regla" y 
"regulashon" of e término "pa medio di óf pa 
forsa di". 

E echo cu den sierto caso e legisladó formal 
no tin competensia pa delegá tarea, ta nificá 
tambe^cue no por crea un posibiblidad di 
delegá tóg - aunke na un manera tapá -, 
usando formulashonnan vago. 

Esaki lo por pasa, or a cu, por ehenpel, 
ehersemento di un derecho fundamental ta 
exigi un permit y dunamento di tal permit ta 
mará na criterionan vago. Exigensia di un 
permit^ta solamente hustificá ora lei mes ta 
stipulá exactamente den cua caso por otorgá e 
permit y den cua caso mester neng'e. 

5. Efecto horisontal di derechonan fundamental. 

Efecto horisontal di derechonan fundamental, 
tambe ^amá efecto pa un di tres parti, ta 
consernf e pregunta si derechonan fundamental 
tin ^efecto huridico den^ e relashon entre 
Gobierno y ciudadano so, óf si nan ta conta 
tambe den e relashon entre ciudadano y 
ciudadano. Por existi e opinion cu efecto 
horisontal di derechonan fundamental ta un 
cuestion di interpretashon, cu otro palabra, 
si e derecho fundamental ta representá un 
balor importante, un interes di derecho óf un 
prinsipio di derecho, anto hues lo mester 
tene cuenta^ cu esei den e relashonnan di 
derecho privá entre ciudadano. Pero ta lubidá 
e ora ei cu derechonan fundamental pa loke ta 
nan intenshon y formulashon ta conserni e 
relashon entre Gobierno y ciudadano. 

Tin, sin embargo, un diferensia importante 
den e manera cu derechonan fundamental tin 
importansia pa e relashonnan entre ciudadano 
y Gobierno y pa e relashonnan entre ciudadano 
y ciudadano. E formulashon di hopi derecho 
fundamental ta designá un órgano di Gobierno 
como esun competente pa regulá restrikshonnan 
di un derecho fundamental óf e ta encargá un 
órgano di Gobierno cu e tarea di elaborá un 
derecho fundamental mas aleu. 

For di e- formulashon y intenshon aki por 
dedusi cu e disposishonnan ta skirbi pa 
aplicá nan den e relashon entre Gobierno y 
ciudadano. 

Un di dos diferensia ta cu ora hues dicta 
sentensia den un pleito cu un aspecto 
constitushonal en prinsipio e lo mester 
aplicá reglanan di derecho privá tocante acto 
ilisito, buena fe y causa ilisito, pa e 
sentensia por tin efecto material 
(indemnisashon, cumplimento, disolushon). 

A base di e argumentonan aki ta mas corecto .pa 
considera derechonan fundamental como reglanan 
legal pa e relashon entre Gobierno y ciudadano 
(efecto vertical). E derechonan fundamental 










6 . 


aki, sin embargo, por tin efecto pa e aplicashon 
hudisial di derecho privá, segun e tendensia y e 
formulashon di un derecho fundamental. De n ki 
forma y cu cua forsa huridico esaki ta sosodé, ta 
keda na hues pa disidi. 

Probansa di compatibi lidad di un ordenansa 
nashonal cu e derechonan fundamental deñ~Coñ- 
stitushon. 


Tin diferente argumento cu ta na fabor di 
probansa di compatibilidad di ordenansanan 
nashonal cu e derechonan fundamental den 
Constitushon: 

actualmente por proba compatibilidad di 
un ordenansa nashonal cu disposishonnan 
di derécho fundamental di derecho 
internashonal obligatorio pa tur hende; 
manera, por ehémpel, esunnan incorporá 
den e Tratado di Roma di 1950; 

e competensia pa proba compatibilidad di 
ordenansa nashonal cu derechonan 
fundamental ta protehá e ciudadano 
contra infrakshon di su derechonan. 

Naturalmente tin tambe diferente argumento cu 
bo por usa contra e competensia pa hasi 
probansa di compatibi1idad di ordenansa 
nashonal: 

demarcashon di ambiente di libertad di e 
ciudadano ta un asunto cu fásilmente por 
cai den ambiente polxtico; dor di esaki 
hues por haya su mes envolvi den 
controversianan polxtico, locual lo por 
causa duda tocante su independensia; 

- si por entama un caso contra un ordenansa 
nashonal hasiendo un apelashon na 
derechonan fundamental, ta surgi e ora 
ei un situashon di inseguridad huridico, 
te ora hues dicta sentensia; 

e pr ejgun ta si e ordenansa nashonal a 
respeta' e derechonan fundamental, ta un 
pregunta cu Gobiérno y Parlamento, e 
órganonan politico legitimá democrática- 
mente, mester contestá. 

Ta nan ta e organonan cu na prome lugá 
mester husga e pregunta aki, cu pa un 
gran parti ta un pregunta politico. 

Aunke no ^ por nenga cu e órganonan politico 
legitima democráticamente ta e proménan 
indicá pa husga e pregunta si ordenansanan 
nashonal ta compatibel cu Constitushon, y cu 
Gobiérno y Parlamento, durante trahamento di 
un ordenansa nashonal, sigur lo considera e 
pregunta si sierto proyecto di ordenansa 
nashonal ta permitibel segun Constitushon, 
di otro banda tambe ta asina cu ta imposibel 
p a esunnan cu ta traha un proyecto di 
ordenansa nashonal por mira tur e 
situashonnan adelantá den cua lo aplica e 
proyecto di ordenansa nashonal. Ta pesei nos 
ta di opinion cu, si un ciudadano tin un 
derecho, e mester por hasi un apelashon na e 
derecho aki den Corte den un situashon di 
conflicto; tambe den un situashon di 
conflicto cu Gobi'erno. 

Y ta hues, como instansia independiente y 
imparsial, ta esun cu mester husga esei. 
Ademas ta asina cu e impor tansia 

extr aordinario di derechonan fundamental no 
mester haya solamente un expreshon simbólico, 
esta dor di pone nan den e promé capitulo di 
Constitushon, pero tambe un competensia pa 
hasi probansa di compatibilidad di ordenansa 
nashonal mester expresá. e importansia 
extraordinario ei. E echo cu pa tal motibo 
hues por haya su mes envolvi den 
contr over sianan politico ta, segun nos, 
esensialmente di menos importansia cu 
realisashon di e idea di un estado di 
derecho, caminda, entre otro, cada ciudadano 
por exigi su derechonan for di Gobiérno 
tambe. 

7. Derechonan fun damental y cooperashon a base 
di articulo 3 8 di "Statuut". ” 

E disposishonnan di e derechonan fundamental 
formula akiden tin hopi consecuensia pa nos 
legislashon. Relashona cu legislashon riba un 
cantidad di tereno, Aruba lo cooperá cu 
Antiya Hulandes. Ri b a cua .terenonan di 
legislashon lo cooperá no ta fiha presis 
ainda. Natur almente e d i spo s i sh o nn an di e 
derechonan fundamental den Constitushon di 
Aruba ta imponé sierto restrikshon riba 
.Gobierno, tambe ora e bai cooperá cu Antiya 
Hulandes.. Naturalmente Aruba lo ta solamente 
dispuesto pa coopera pa realisashon di 
legislashon, ora esaki no bai contra su 
propio órden huridico. 

Capitulo _I j_ Derechonan Fundamental. 

Articulo I.1 

Ta trata tur hende cu ta na Aruba na un manera 
igual den caso igual. No ta permiti discriminashon 
pa motibo di religion, convikshon di bida, 
r inclinashon politico, rasa, sexo, colo, idioma, 

prosedensia nashonal of sosial, pertenesemento na 
un minoria nashonal, rikesa, desendensia of pa 
cualke otro motibo. 

Articulo I.2 

Tur hulandes ta nombrabel den servisio publico a 
base di igualdad. 

Articulo 1.3 

Cada ken tin derecho di inviolabilidad di su curpa, 
salvo restrikshonnan stipula pa medio di of pa 
forsa di ordenansa nashonal. 

Articulo 1.4 

f -: — 

t No por impone castigo di morto. 

r Articulo 1.5 


1. Cada ken tin derecho riba libertad y seguridad 
personal. No por kita ningun hende su libertad, si 
no ta segun reglanan stipula pa medio di v of pa 
forsa di ordenansa nashonal den caso di: 
a) detenshon legitimo despues di sentensia di 

un hues competente? 

aresto 'of detenshon legitimo pa motibo di 
nengamento di cumpli cu un ordo duna' pa hues 
di acuerdo cu un reglamento legal 'of pa 
sigurá” cumplimento di un obligashon explisito 
prescribi pa un reglamento legal; 
aresto of detenshon legitimo di un persona 
cu e intenshon di hib'e dilanti di e 
instansia hudisial competente, ora tin motibo 
r asonabel pa sospecha cu el a comete un 
delito of si tin motibo rasonabel pa supone 
cu ta nesesario imped ie' 

- comete un delito; 

- hui despues di a comete un delito; 

- pone e investigashon penal na peliger; 
detenshon legitimo di un persona menor di 


b) 

edad cu e obhetivo di interveni den su 
educashon of den caso di su detenshon 
legitimo cu e fin di hib'é dilanti di e 
autoridad competente; 

e) detenshon di personanan cu por plama un 
malesa contagioso, di personanan cu malesa 
mental, di personanan adicto na alcohol of na 
droga; 

f) detenshon legitimo di personanan cu e fin 

di imped£ nan drenta e pais ilegalmente of si 
tin un prosedura di expulshon 6 f di 
extradishon pendiente contra nan. 

2. Mester hiba cada ken cu a keda arestá of ta 
detenx conforme paragraf 1 c)^ di e articulo aki sin 
tarda dilanti di un hues of dilanti di un otro 
autoridad declara competente pa medio di ordenansa 
nashonal pa ehersé poder hudisial, y e tin e 
derecho pa nan husg'^é dentro di un término 
rasonabel of pa nan pon'é den libertad mientras e 
proseso ta pendiente. 

3. Cada ken di kende nan a kita libertad tin e 
derecho: 

a) di pidi provishon serca hues pa esaki disidi 

a corto plaso tocante legitimidad di e 
kitamento di su libertad y pa duna ordo pa 
dun'é su libertad, si e kitamento di libertad ‘ 
no ta legitimo; 

b) pa , sin tar'da y^den un idioma cu e ta 
comprende / , nan pon'é na haltura di e caracter 

y e motibo di kitamento di su libertad, di su 
derecho di keda sin duna contesta y di su 
competensia pa busca asistensia di un abogado. 

4. Cada ken cu a yega di ta vxctima di un kitamento 

di libertad cu ta bai contra e disposishonnan di e 
articulo aki tin derecho riba indemnisashon. 

5. Por^ limitá esun di kende nan a kita libertad 

legitimamente den ehersemento di e der echonan 
fundamental, te asina leu cu e ehersemento ei no ta 
compatibel cu e kitamento di libertad. 

Articulo I.6 

1. Ningun acto no ta castigabel, si no ta pa forsa 
di un disposishon penal legxtimo previo. 

2. Ta considera' inosente cada ken cu nan persigui 

pa motibo di un delito te ora su culpabilidad keda 
proba / segun ordenansa nashonal. 

3. Cada ken cu nan persiguf pa motibo di un delito 
tin e siguiente derechonan: 

a) p a, sin ( tarda y den un idioma cu e 
comprende', nan pon' e' de tayadamente na 
haltura di e caracter y e motibo di e 
acusashonnan tresi dilanti contra su 
persona, di su derecho di keda sin duna 
contesta y di su competensia pa busca 
asistensia di un abogado; 

b) pa dispone di sufisiente tempo y 
fasilidad pa prepara' su defensa; 

c) di defendé su mes; 

d) di interoga' of laga interogá testigonan 
di fiscal y di convocá y laga interogá 

f su testigonan bou di e mésun condishonnan 

cu den e caso di e testigonan di fiscal. 

i Artlculo I.7 

i 1. Cada ken tin derecho di asistensia den caso 

hudisial y den caso di apelashon 
administrativo. 

2. Pa medio di ordenansa nashonal ta s tipu1á 
regla tocante dunamento di asistensia hurldico 
na esnan di menos recurso. 

Artxculo I.8 

1 Cada ken cu ta leg l timamente riba e teritorio di 

Aruba tin e derecho di move libremente, di 
permanesé y di scohe su domisilio, salvo 
restrikshonnan stipulá pa medio di of pa forsa di 
ordenansa nashonal. 

r 

Artlculo I.9 

Pa medio di ordenansa nashonal ta regulá admishon y 
expulshon di stranhero. 

Articulo 1.10 

Tur hulandes cu domisilio na Aruba tin derecho 
j igual pa eligi e miembronan di órganonan di 

[_ representashon general y tambe pa nan el gi nan 

como miembro di e órganonan aki, salvt> exepshonnan 
, stipulá pa medio di ordenansa nashonal. 

] , 

■“ Articulo I.ll 

Ta reconosé derecho di organisashon. Pa medio di 
L ordenansa nashonal por limitá e derecho aki na 

interes di órden publico. 

Articulo 1.12 


1 . 


2 . 


3. 


4. 

5. 


Cada ken tin derecho di publica pensamento- 
'of sintimentonan 'of di pasa informashon pa 
medio di imprenta sin permit previo, salvo 
responsabilidad di cada ken segun ordenansa 
nashonal. 


Pa medio di ordenansa nashonal por somete 
transmishonnan di radio of televishon na 
permit, na interes di un uso responsabel di 
eter bf na interes di un difushon 
pluriforme. No tin supervishon previo di 
contenido di un transmishon di radio ot 
televishon. 


Pa publicamento di pensamento- of 
sintimentonan 'of pa pasamento di informashon 
via otro medionan cu esunnan menshoná den e 
paragrafnan anterior ningun hende no mester 
permit previo pa motibo di nan 
contenido, salvo responsabilidad di cada ken 
segun ordenansa nashonal. Pa medio di 
ordenansa nashonal por regulá dunamento di 
presentashonnan aksesibel pa personanan bou di 
16 aña pa protekshon di moral. 

E paragrafnan anterior no ta aplicabel pa 
hasimento di propaganda comersial. 

Ningun hende no mester permit previo pa 
acumula of risibi informashon, salvo responsa- 
bilidad di cada ken segun ordenansa nashonal. 

Pa medio di of pa forsa di ordenansa nashonal 
por limita e derecho pa acumulá informashon. 


Articulo 1.13 

1. Ta reconose derecho di reunion y di 
demostrashon, salvo responsabilidad di cada 
ken segun ordenansa nashonal. 

2. Pa medio di ordenansa nashonal por limita / e 
derecho aki pa protekshon di salud, na interes 
di tráfico y pa combati of evitá disturbio. 


Articulo I.14 

1. Cada ken tin derecho di entrega petishon 
skirbi na e autoridad competente. 

2. Personanan cu no por skirbi por entregá 
petishon mediante empleado publico declara / 
competente pa medio di ordenansa nashonal pa 
hasi esei. 

Articulo 1.15 


1. Cada ken tin derecho di profesá su religion of 
convikshon di bida libremente, sea individualmente 
of colectivamente, salvo responsabilidad di cada 
ken segun ordenansa nashonal. 

2. Pa medio di ordenansa nashonal por limitá 
ehersemento di e derecho aki pafo' di edifisio- y 
lucjánan privá pa protekshon di salud, na interes di 
tráfico y pa combati of evitá disturbio. 

Articulo I. 16 

1. Cada ken tin derecho di respet pa su bida privá, 
salvo r estr ikshonnan stipula' pa medio di of pa 
forsa di ordenansa nashonal. 

2. Pa medio di ordenansa nashonal ta stipulá regla 

pa protekshon di bida privá en relashon cu 
registrashon y dunamento di datonan personal. 

3. Pa medio di ordenansa nashonal ta stipulá regla 
tocante derecho di per sonanan pa tuma conosemento 
di datonan registrá di nan persona y di e uso cu ta 
hasi di nan, y tambe pa corekshon di tal datonan. 

Articulo 1.17 


1. Drentamento di un cas s’in permiso explisito di e 

h a b i t a n^t e ta solamente permiti den e casonan 
determina pa medio di ordenansa nashonal, dor di 
esunnan indica pa medio di of pa forsa di ordenansa 
nashonal pa hasi esei y cu tin tambe un 
autorisashon par ticular skirbi di un autoridad 
hudisial. 

2. Drentamento di un cas di acuerdo cu e paragraf 
anterior ta rekeri legitimashon previo y 
partisipashon di e motibo di e drentamento. Mester 
duna e habitante un relato skirbi di e drentamento . 
dentro di 2 x 24 ora. Mester entregá e habitante un 
copia di e autorisashon inmediatamente. 

3. Pa medio di ordenansa nashonal por hasi exepshon 

riba loke ta stipulá den e prome^ paragraf tocante e 
autor isashon y riba loke ta stipulá den e di dos 
paragraf. 

Ar ticulo 1.18 


1. Secreto di carta ta inviolabel, exepto dor di of 

cu autorisashon di hues, den e casonan determiná pa 
medio di ordenansa nashonal. 

Secreto di telefon y telegraf ta inviolabel, 
exepto dor di of cu autorisashon di esunnan 
indica pa medio di ordenansa nashonal pa hasi 
esei, den e casonan determiná pa medio di orde- 
nansa nashonal. 

Ar ticulo 1.19 

1. Cada ken tin derecho di disfrutá di su 
propiedad sin cu nan strob'e, salvo 

restrikshonnan stipulá pa medio di bf pa 
forsa di ordenansa nashonal na interes 
general. 

2. No por kita ningun hende su propiedad, si no ta 
despues cu pa medio di ordenansa nashonal a keda 
declará cu ta interes general ta exigi e kitamento 

di propiedad ei, y cu indemnisashon pagá of 
garantisá préviamente, un ke otro segun 
disposishonnan stipulá pa medio di of pa forsa 
di ordenansa nashonal. 

3. Ora cu den caso di emergensia ta exigi kitamento 
di propiedad inmediatamente, e exigensia stipulá 
den e paragraf anterior, esta cu pa rnedio di 
ordenansa nashonal mester declará prome cu ta 
interes general ta exigf e kitamento di propiedad 
ei, ta caducá y no^ ta nesesario tampoco pa e 
indemnisashon ta paga of garantisa previamente. 

4. Den e casonan determiná pa medio di ordenansa 
nashonal ta existi derecho di indemnisashon of 
compensashon di dano, si na interes general e 
autoridad competente destrui propiedad bf hasi 
propiedad inusabel of si e limitá ehersemento di e 
derecho di propiedad. 

Articulo I.20 

1. Ensenansa ^ta un asunto di cuido continuo di 
Gobierno. 

2. Dunamento di enseñansa ta liber, salvo 
supervishon di Gobierno y, pa loke ta trata 
formanan di enseñansa indicá pa medio di 
ordenansa nashonal, verificashon di e capa- 
sidad y e moral di esunnan cu ta duna ensenansa; 
un ke otro regulá pa medio di ordenansa 
nashonal. 

3. Hayamento di ensenansa ta liber, salvo restrikshonnan 
stipulá pa medio di ordenansa nashonal. 

4. Pa medio di ordenansa nashonal ta regulá enseñansa 
publico respetando religion of convikshon di bida 
di cada ken. 

5. 


Gobiérno mester ofresé sufisiente ensenansa 
básico di formashon general publico na un cantidad 
sufisiente di scol. Segun regla stipulá pa medio 
di ordenansa nashonal por permiti desviashon di e 
disposishon aki, con tal cu ta duna oportunidad pa 
haya enseñansa básico di formashon general publico. 

6. Pa medio di ordenansa nashonal ta regulá e 
exigensianan di bon calidad y di admishon cu mester 
impone riba enseñansa pagá parsialmente of 
totalmente for di caha nashonal, teniendo cuenta, 

pa loke ta enseñansa particular, cu libertad di 
orientashon, den e sentido cu no por imponé 
exigensianan di admishon riba enseñansa básico di 
formashon general. 

Pa medio di e ordenansa nashonal ei ta respetá 
spesialmente e libertad di enseñansa particular pa 
loke ta scohemento di e medionan di siñansa y 
nombramento di e maestronan. 

7. Segun e mésun criterio cu cua ta paga enseñansa 
publico for di caha nashonal , ta paga enseñansa 
básico di formashon general particular cu ta cumpli 
cu e condishonnan stipulá pa medio di ordenansa 
nashonal. 

Pa medio di ordenansa nashonal ta fiha e 
condishonnan bou di cua ta duna subsidio pa 
ensenansa medio di formashon general par ticular y 
pa enseñansa superior preparatorio particular for 
di caha nashonal. 

8. Pa medio di ordenansa nashonal ta stipulá regla 
tocante partisipashon di esunnan cu ta haya 
enseñansa parsialmente of totalmente pagá for di 
caha nashonal y di nan representantenan legal. 

9. Anualmente Gobiérno ta duna Parlamento relato di 
e situashon di enseñansa. 

Articulo I.21 

Parlamento no por aprobá un proyecto di ordenansa 
nashonal cu ta contene restrikshonnan di e 
derechonan fundamental menshoná den e capitulo aki 
of no por disidi di proponé un proyecto di 
or denansa nashonal asina, si no ta cu mayoria 
absoluto di voto di e miembronan cu tin asiento. 

Articulo I.22 

No ta aplicá preseptonan legal si e aplicashon aki 
no ta compatibel cu e disposishonnan di e capxtulo 
aki. 






Aclarashon 


Ge ne r al 

E capitulo proponi aki ta contene un regulashon 
básico en cuanto institushon y composishon di 
Gobierno. E asuntonan na cuanan a dedicá 
disposishonnan ta asuntonan cu por haya bék tambe 
den e di dos paragraf di capitulo 2 di e 
Constitushon Hulandes ("Rei y Ministronan") y den 
capitulo 2 ("Gobernador") y den e di tres y di 
cuatro sekshon di capxtulo 3 (respectivamente 

"Conseho di Ministro" y "Ministro 

Plenipotensiario") di e Constitushon di Antiya 
Hulandes (B.O.N. 1955, nr. 32). 

E termino "Gobiérno" ta para" pa e dualidad Rei y 
Ministronan, den cua Gobernador ta representá Rei. 

E término aki no ta indicá solamente un organo, 
pero tambe e funshon di e órgano , esta 
gobernamento. 

Den e capftulo aki a incorporá solamente un 
disposishon en cuanto e responsabilidad ministerial 
politico. A laga af o' di e capitulo aki un 
disposishon tocante e responsabilidad penal y 
civil di e ministronan, manera e di tres paragraf 
di articulo 37 di Constitushon di Antiya Hulandes 
(B.O.N. 1955, nr. 32) conose. Un disposishon asina 
a resultá semper un regla morto na e pais aki. 
Naturalmente legisladó ta keda competente pa regulá 
e asunto ei, tambe ora falta un instrukshon 
spesxfico di Constitushon pa hasi esei. 

Capitulo II : Gobierno 


Articulo II.1 

1. Rei y Ministronan ta forma Gobierno. 

2. Gobernador ta representa Rei. 

3. Ministronan ta duna cuenta na Parlamento. 

Articulo II.2 

1. Ta nombra y ta duna retiro na Ministro Presidente 
y e otro Ministronan pa medio di decreto nashonal, 
despues di deliberashon cu Parlamento. 

2. Si un Ministro no tin confiansa di Parlamento mas, 
e ta pone su puesto na disposishon. 

Articulo II.3 

1. Ministronan mester a cumpli 25 ana di edad; 
nan mester tin nashonalidad hulandes y nan no 
por ta exclui di derecho di vota. 

2. Nan no por ta na e mésun tempo: 

a. Gobernador; 

b. suplente di Gobernador; 

c. miembro di Conseho di Consulta; 

d. miembro di Camara di Control General; 

e. Ministro Plenipotensiario; 

f. empleado publico den servisio activo; 

g. miembro di Parlamento; 

h. miembro di Poder Hudisial; 

i. Procurador General of Abogado General na 
Corte Comun di Hustisia. 

3. Salvo loke ta stipula den e paragraf anterior 
bou di g, un Ministro, eligi como miembro di 
Parlamento, por combiná e funshon di Ministro 
cu miembresia di Parlamento maximalmente tres 
luna despues di su admishon como miembro di 
Parlamento. 

4. Pa aplicashon di e artxculo aki ta considera 
igual na empleado publico, manera kiér men 

den e di dos paragraf bou di f, esnan cu ta 
nombrá como trahado y esnan cu ta trahando 
den servisio di Gobiérno Nashonal a base di 
un contrato laboral segun derecho civil. 


16 










Ar ticulo II.4 

No tin mag di existi laso di sanger te den di dos 
grado entre e Ministronan. Hendenan casa cu otro no 
por ta Ministro na e mésun tempo. 

Articulo II.5 

Pa medio di ordenansa nashonal ta institui 
Ministerio. 

Nan ta cai bou di direkshon di un Ministro. 

Articulo II.6 


1. E Ministronan hunto ta forma Conseho di 
Ministro. 

2. Conseho di Ministro ta Consisti maximalmente 

di nuebe Ministro. 

3. Ministro Presidente ta presidente di Conseho 

di Ministro. 

4. Conseho di Ministro ta deliberá y ta disidi 
tocante maneho general di Gobiérno cu e fin 
di promove unidad di e maneho ei. 

5. Si Gobernador asisti na un reunion di Conseho 
di Ministro, e ta actua como presidente. Den 
e caso ei e tin bos consehero. 

6. Pa medio di^decreto nashona.1 ta fiha e 
reglamento di ordo pa Conseho di Ministro. E 
mester di aprobashon pa medio di ordenansa 
nashonal. 

Articulo II.7 

1. Gobernador y un of mas Ministro ta firma 
ordenansa- y decretonan nashonal. 

2. E decreto nashonal pa medio di cua ta duna e 
Ministro Presidente demishonario su retiro y 
pa medio di cua tambe ta nombra su susesor, ta 
wordo firmá dor di e ultimo aki tambe. E 
decretonan nashonal pa medio di cua ta nombra 
of ta duna ^retiro na e otro Ministronan ta 
wordo firmá dor di e Ministro Presidente 
tambe. 

Articulo II.8 

Prome cu e Ministronan asumi nan funshon, nan ta 
hasi e siguiente huramento (declarashon y promesa) 
dilanti di Gobernador: 

"Mi ta hura (declará) cu ami, relashoná cu 
hayamento di mi nombramento como Ministro , ni 
directamente ni indirectamente , bou di ningun 
nomber ni ningun pretexto, cua cu nan ta, no a 
duna ni primintf ni lo no duna ningun hende, ken cu 
e ta, nada. 

Mi ta hura (priminti) cu ami, pa hasi óf laga di 
hasi algo, kico cu e ta , den e funshon aki, lo no 
asepta di ningun hende, ken cu e ta, ningun promesa 
ni regalo, ni directamente ni indirectamente. 

Mi ta hura (priminti) , fiel na Rei y "Statuut" di 
Reino, cu semper lo mi yuda mantene Constitushon di 
Aruba y cu lo mi boga segun cu mi por pa bienestar 
di Aruba. 

Dios Todopoderoso yudami!" 

("Esei mi ta declará’ y priminti"). 

Articulo II.9 

Ta regula salario, penshun y tambe demas 
previshonnan finansiero di Ministronan y di 
Ministro Plenipotensiario pa medio di ordenansa 
nashonal. 

Artlculo II.10 

1. Ministro P1enipotensiario no por ta na e 
mesun tempo: 

a) Gobernador; 

b) suplente di Gobernador; 

c) miembro di Conseho di Consulta; 

d) miembro di Cámara di Control General; 

e) empleado publico den servisio activo; 

f) miembro di Parlamento; 

g) miembro di Poder Hudisial; 

h) Procurador General óf Abogado General na 
Corte Comun di Hustisia; 

i) Ministro. 

2. Salvo loke ta stipula den e paragraf anterior 
bou di f, un Ministro Plenipotensiario, eligi 
como miembro di Parlamento, por combiná e 
funshon di Ministro Plenipotensiario cu 
miembresia di Parlamento maximalmente tres 
luna despues di su admishon como miembro di 
Parlamento. 

3. E paragrafnan anterior ta aplicabel tambe pa 
e suplente di Ministro Plenipotensiario. 

4. Ta brinda Ministro Plenipotensiario, si e ta 

na Aruba, e oportunidad pa asisti na 
de1iberashonnan di Conseho di Ministro 
tocante asuntonan cu ta cai bou di su 
competensia. Den e caso ei e tin bos 
consehero. 

Aclarashon 


Ge ne r al 

E di tres capitulo di Constitushon, "Parlamento", 
ta limita su mes prinsipalmente na disposishonnan 
tocante organisashon, composishon y manera di traha 
di Parlamento di Aruba. 

E asuntonan tratá den e capftulo III aki ta cuadra 
den liñanan grandi cu intenshon di e di tres 
capitulo di e Constitushon Revisá y e asuntonan cu 
ta regulá eiden y den e di cuatro capitulo, prome y 
di dos sekshon di Constitushon di Antiya Hulandes 
(B.O.N. 1955, nr. 32) . 

Ta trata asuntonan cu ta aparese den e di cuatro 
capitulo, di tres y di cuatro sekshon ("Nan poder" 
y "Presupuesto") di Constitushon di Antiya Hulandes 
den e di sinco capitulo, "Legislashon y Gobernashon", 
di e Constitushon aki. 

E capitulo aki ta contene e regulashon básico pa 
loke ta organisashon, composishon y manera di traha 
di e órgano representativo di Aruba. Den e capxtulo 
aki ta enfatisá e posishon autónomo y independiente 
di Parlamento di Aruba. 

Diferente asunto regulá den Constitushon di 
Antiya Hulandes mes lo por keda regulá den 
Constitushon di Aruba den e reglamento di órdo 
stipulá pa Parlamento. 

Capitulo III: Parlamento 


Articulo III,1 

Parlamento ta representa' henter e pueblo arubiano. 

Articulo III.2 

Parlamento ta consisti di 21 miembro. 

Articulo III.3 

1. E^periodo legislativo di Parlamento ta cuatro 
aña. 

2. E aña legislativo ta cuminsá e di dos diamars 
di september cu un exposishon di e maneho cu 
Gobiérno lo hiba, presentá dor di of na 
nómber di Gobernador, den un reunion di 
Parlamento convocá pa esei. 

Articulo III.4 

1. Ta eligi e miembronan di Parlamento a base di 

representashon propor shonal dentro di e 
limitenan fiha dor di ordenansa nashonal. 

2. Elekshon ta liber y ta tene nan pa medio di 
votamento secreto. 

Articulo III.5 

1. E habitantenan di Aruba cu ta hulandes y a 
alcansá e edad di diesocho aña ta eligi e 
miembronan di Parlamento directamente. 

2. Ta exclui di e derecho di vota: 

a) esun cu pa vxa di a comete un delito 
indicá pa medio di ordenansa nashonal a 
keda condená mediante un sentensia di 
hues irevocabel cu castigo di por lo 
menos un aña di prison y na e mes 
momento a keda exclui tambe di e derecho 

di vota; 

b) esun cu pa forsa di un sentensia di hues 
irevocabel ta incapasitá pa ehecutá 
actonan legal pa motibo di un trastorno 
mental. 

Articulo III.6 

1. Pa un persona por ta miembro di Parlamento ta 
exigi cu e ta habitante di Aruba y cu e tin 
nashonalidad hulandes; cu el a alcansá e edad 
di bintiun aña y cu e no ta exclui di e 
derecho di vota. 

Un miembro di Parlamento por tuma su retiro 
na tur momento pa medio di un notificashon 
skirbi na Gobiérno. 

3. Miembresia di Parlamento ta caducá en todo 
caso pa motibo di un estadia di mas cu ocho 
luna den exterior. 

Articulo III.7 


1. Miembronan di Parlamento no por ta na e mesun 
tempo: 

a. Gobernador; 

b. suplente di Gobernador; 

c. miembro di Conseho di Consulta; 

d. miembro di Camara di Control General; 

e. Ministro; 

f. Ministro Plenipotensiario; 

g. empleado publico den servisio activo; 

h. miembro di Poder Hudisial; 

i. Procurador General óf Abogado General na 
Corte Comun di Hustisia. 

2. Ordenansa nashonal por stipulá, pa loke ta 
otro funshonnan publico, cu no por ehersé nan 
na e mésun tempo cu miembresia di Parlamento. 

3. Parlamento no por aprobá un proyecto di 
ordenansa nashonal asina óf no por disidi di 
presentá un proyecto di ordenansa nashonal . 
asina, si no ta cu dos di tres parti di e 
votonan emiti. 

Articulo III.8 

1. No tin mag di existi laso di sanger te den di 
dos grado entre miembronan di Parlamento. 
Hendenan casá cu otro no por ta miembro di 
Parlamento na e mésun tempo. 

2. Ora eligi na e mésun tempo personanan cu ta 
haya nan mes den un di e casonan manera kiér 
men den e promé paragraf, ta admiti solamente 
esun cu a haya mayoria di voto, y den caso cu 
nan a haya e mésun cantidad di voto, esun di 
mas bieu. Si den e ultimo caso aki e edadnan 
tambe ta igual, lót ta disidi. 

3. No por obligá esun cu bin haya su mes, 
despues cu nan a eligie', den e caso manera 
kiér men den e di dos frase di e prome 
paragraf, pa baha promé cu su periodo 
legislativo caba. 

Articulo III.9 

Parlamento ta investigá e cr edensialnan di su 
miembronan resien nombrá y ta disidi riba e 
pleitonan cu surgi en relashon cu e credensialnan 
óf e elekshon mes, teniendo cuenta cu reglanan 
stipulá pa medio di ordenansa nashonal. 

Articulo III.10 


1. Ta regulá tur otro asunto cu ta conserni e 
derecho di vota y elekshon pa medio di 
ordenansa nashonal. 

2. Pa medio di ordenansa nashonal ta stipulá 
regla pa promové un proseso electoral balansá 

y responsabel. 

Articulo III.11 

Promé cu e miembronan di Parlamento asumi nan 
funshon, nan ta hasi e siguiente huramento 
(declarashon y promesa) dilanti di Gobernador: 

"Mi ta hura (declará) cu ami , relashoná cu mi 
elekshon como miembro di Parlamento, ni directamente 
ni indirectamente, bou di ningun nómber ni ningun 
pretexto, cua cu nan ta, no a duna ni priminti ni 
lo no duna ningun hende, ken cu e ta, nada. 

Mi ta hura (priminti) cu ami, pa hasi óf laga di 
hasi algo, kico cu e ta, den e funshon aki, lo no 
aseptá di ningun hende, ken cu e ta, ningun promesa 
ni regalo ni directamente ni indirectamente. 

Mi _ ta hura (priminti), fiel na Rei y "Statuut" di 
Reino, cu semper lo mi yuda mantené Constitushon di 
Aruba y cu lo mi boga segun cu mi por pa bienestar 
di Aruba. 

Dios Todopoderoso yudami!". 

("Esei mi ta declará y priminti"). 


Articulo III.12 

1. Pa medio di decreto nashonal ta nombra 
Presidente y Vicepresidente di Parlamento for 

di un proposishon di dos miembro, entregá pa 
Parlamento pa cada un apart. 

2. Tanten cu tal nombramento no a tuma lugá, e 
Presidente óf Vicepresidente nombrá pa e 
periodo anterior ta actua como Presidente, si 

e persona aki ta forma parti di e Parlamento 
nobo, óf, si no tin tal persona, anto e 
miembro di e Parlamento nobo cu tin mas aña 

di edad entre e miembronan cu a sinta mas aña 
den e Colegio ta actua como Presidente. 

Si no tin tal persona tampoco, anto e miembro 
cu mas aña di edad ta actua como Presidente. 

3. Parlamento ta nombra, scórs y duna retiro na 
su secretario. Esaki no por ta miembro di 
Parlamento na e mésun tempo. 

4. Ta pone na disposishon di e secretario e 
cantidad nesesario di empleado publico den e 
rangonan nesesario. Nan no por ta miembro di 
Parlamento na e mésun tempo. 


Articulo III.13 

Ta regulá salario, penshun y tambe demas 
pr ev ishonnan finansiero di e miembronan di 
Parlamento pa medio di ordenansa nashonal. 

Parlamento por aprobá un proyecto di ordenansa 
nashonal relashoná cu e asuntonan aki solamente cu 
por lo menos dos di tres parti di e cantidad di 
voto emiti. 

Articulo III. 14 

1. Por disolvé Parlamento pa medio di decreto 
nashonal. 

2. E decreto pa disolvé Parlamento ta enserá 
tambe e órdo pa tene elekshon nobo pa e 
Parlamento disolvi y pa e Parlamento resien 
eligi reuni dentro di tres luna. 

3. E disolushon ta drenta na vigor riba e dia cu 
e Parlamento resien eligx reuni. 

Articulo III. 15 

1. Parlamento ta reuni publicamente. 

2. a. Ta sera porta, si e presidente haya esei 

nesesario óf si cuatro miembro exigi 
esei; 

b. Reunion no por disidi despues cu lo 
deliberá y tuma desishon cu porta será, 
si no ta cu dos di tres parti di e 
votonan emiti. 

Articulo III.16 


1. Parlamento no por deliberá ni tuma desishon, 
si mas cu mitá di e cantidad di miembro cu 
asiento no ta presente na reunion. 

2. Ta tuma desishon cu mayoria absoluto di voto. 

3. E miembronan ta vota sin órdo. 

4. Ora ta trata di asunto ta vota oralmente y pa 
medio di yamamento di nómber, ora un miembro 
deseá esei. 


Artfculo III.17 

Cada miembro di Parlamento tin derecho di hasi 
pregunta na e Ministronan y e Secretario di Estado. 

E Ministronan y e Secretario di Estado ta contestá 
e preguntanan aki dentro di un término rasonabel, 
te asina leu cu por husga cu e contestamento aki no 
ta bai contra interes di e Pafs óf di Reino. 


Articulo III.18 

1. E Ministronan tin akseso na e reunionnan y 
partisipá na e deliberashonnan. 

2. Parlamento por invitá nan pa ta presente na 
reunion pa nan duna e informashon deseá, te 
asina leu cu por husga cu e dunamento di 
informashon aki no ta bai contra interes di e 
Pafs óf di Reino. 

3. Nan por laga personanan designá pa nan asisti 
nan como consehero den e reunionnan. 


Articulo III.19 

Parlamento tin e derecho di encuesta, cu lo keda 
regulá pa medio di ordenansa nashonal. 

Articulo III.20 

No por persigui miembronan di Parlamento, 
Ministronan y otro personanan cu partisipá na e 
deliberashonnan, ni demandá nan hudisialmente, pa 
loke nan a bisa den e reunionnan di Parlamento óf 
di su comishonnan, óf pa loke nan a presentá skirbi 
na esakinan. 

Ar ticulo III.21 

Parlamento ta fiha e reglamento di ordo pa su 
reunionnan. 

Ta publicá esaki na e manera prescribi pa 
ordenansanan nashonal. 

Articulo III♦22 

Parlamento ta competente pa boga pa e interesnan di 
Aruba serca Gobiérno di Reino y serca Parlamento 
Hulandes. 


Artfculo III.23 

Parlamento ta investigá e petishonnan dirigi na 
d j e. 

Aclarashon 


General 

Capxtulo IV ta contené disposishonnan pa diferente 
colegio permanente cu tin f banda di Parlamento y 
Gobiérno, un papel importante den e sistema 
gubernamental. E colegionan aki ta: Conseho di 
Consulta, Cámara di Control General y e colegionan 
permanente di conseho. Den Constitushon di Antiya 
Hulandes (B.O.N. 1955, nr. 32) tin presepto tocante 
Conseho di Consulta den e prome' y di dos sekshon di 
e di tres capitulo. Constitushon di Antiya Hulandes 
no conosé un Cámara di Control General asina 
explisitamente. Si ta asina cu articulo 134 di e 
Constitushon aki ta proveé un órgano independiente, 
encargá cu supervishon di e gastamento di 
recursonan finansiero y cu aprobashon di e cuenta 
di entrada y gasto. Constitushon di Antiya Hulandes 
no ta contené tampoco disposishonnan relashoná cu 
e colegionan permanente di conseho. Pa motibo di e 
importansia cu mester duna tambe na e dos organonan 
menshoná anteriormente, nos a haya ta nesesario, 
siguiendo e ehémpel di e legislado constitushonal 
hulandes, pa pone den nos Constitushon 
disposishonnan relashoná cu e organonan aki tambe. 

E intenshon di e capitulo aki ta mescos cu esun di 
capitulo 4 di e Constitushon Revisá. E ta cuminsá 
cu un cantidad di disposishon tocante Conseho di 
Consulta; despues e ta duna atenshon na Camara di 
C o n^t rol General; mas despues e ta contené un 
articulo tocante e colegionan permanente di conseho 
y e ta caba cu un disposishon cu ta conserni tur e 
colegionan menshoná den e capitulo. 

Capitulo IV: Conseho di Consulta, Camara di Control 
General y colegionan permanente di conseho. 

Articulo IV.1 


1 . 


2 . 


3. 


Ta pidi conseho na Conseho di Consulta 
tocante: 

a) tur proyecto di ordenansa nashonal y 
decreto nashonal cu ta contene medida 
g eneral; 

b) proposishonnan pa aprobashon di 

tratadonan cu ta toca Aruba, manera kiér 
men den e di dos paragraf di articulo 24 

di "Statuut" di Reino Hulandes; 

c) proyectonan di lei ^d i Reino y di 
medidanan general di Gobiérno di Reino. 

Por keda sin pidi conseho na Conseho di 
Consulta en relashon cu e proposishon- y 
proyectonan menshoná den e prome' paragraf bou 
di b) y c), si entre Gobiérno y Ministro 
Plenipotensiario deliberashon tocante e 
asuntonan ei no tuma lugá 6f si na opinion 
di Gobiérno pidimento di conseho na Conseho 
di Consulta ta inconveniente pa otro motibo. 

Salvo loke ta determiná den e paragraf 
anterior, por keda sin pidi conseho na 
Conseho di Consulta den casonan determiná pa 
medio di ordenansa nashonal. 


Articulo IV.2 


1 . 

2 . 


3. 


4 . 


Conseho di Consulta ta consisti di sinco 
miembro, incluyendo e presidente. 

Ta nombra, scors y duna retiro na e 
presidente y e otro miembronan pa medio di 
decreto nashonal. Nan ta ehersé nan funshon 
no mas cu shete aña, pero por nombra nan 
atrobe inmediatamente despues cu nan baha. 

Posishon huridico di e miembronan di Conseho 
di Consulta pa lo demas ta keda regulá pa 
medio di ordenansa nashonal. 

Un miembro di Conseho di Consulta no por ta 
na e mésun tempo: 

a) Gobernador; 

b) suplente di Gobernador; 

c) miembro di cámara di Control General; 

d) Ministro; 

e) Ministro Plenipotensiario; 

f) empleado páblico den servisio activo; 

g) miembro di Poder Hudisial; 

h) Procurador General óf Abogado General na 
Corte Comun di Hustisia; 

i) miembro di Parlamento. 

5. Pa aplicashon di e articulo aki ta considerá 
igual na empleado publico, manera kier men 
den e^paragraf anterior bou di f, esnan cu ta 
nombrá como trahadó y esnan cu ta trahando 
den servisio di Gobierno Nashonal a base di 
un contrato laboral segun derecho civil. 

6. Pa medio di ordenansa nashonal por determiná, 
pa loke ta otro funshonnan, cu no por. eherse 
nan na e mésun tempo cu e miembresia di 
Conseho di Consulta. 

Ar txculo IV.3 

1. Ta regulá organisashon y competensia di 
Conseho di Consulta pa medio di ordenansa 
nashonal. 

2. Pa medio di ordenansa nashonal por encargá 
Conseho di Consulta cu otro tarea tambe, 
diferente di esunnan menshoná den e capitulo 
aki. 

Articulo IV.4 


Prome" cu e miembronan di Conseho di Consulta asumi 
nan funshon, nan ta hasi e siguiente huramento 
(declarashon y promesa) dilanti di Gobernador: 

"Mi ta hura (declará) cu ami, pa hasi óf laga di 
hasi algo, kico cu e ta, den e funshon aki, lo no 
aseptá di ningun hende, ken cu e ta, ningun promesa 
ni regalo, ni directamente ni indirectamente. 

Mi ta hura (priminti), fiel na Rei y "Statuut" di 
Reino, cu semper lo mi yuda mantené Constitushon di 
Aruba y cu lo mi boga segun cu mi por pa bienestar 
di Aruba. 

Dios Todopoderoso yudami!" 

("Esei mi ta declará y priminti"). 

Articulo IV.5 

Camara di Control General ta encargá cu 
verificashon di efisiensia y legitimidad di entrada 
y gasto di e Pais. 

Artxculo IV.6 


1. Camara di Control General ta consistx di 3 
miembro, incluyendo e presidente. 

2. Pa medio di decreto nashonal ta nombra e 
presidente y e otro miembronan pa bida largo 
for di un proposishon di por lo menos dos 
persona constitux dor di Parlamento. Por fiha 

e proposishon solamente cu por lo menos dos 
di tres parti di e cantidad di voto emiti. 

3. T a duna nan nan retiro riba nan propio 
petishon y pa motibo di a alcansá un edad 
stipulá pa medio di ordenansa nashonal. 

4. Den e casonan indica pa medio di ordenansa 
nashonal Corte di Hustisia por scors nan of 
duna nan nan retiro. 

5. Posishon hurxdico di e miembronan di Cámara 
di Control General pa lo demas ta keda regulá 
pa medio di ordenansa nashonal. 

6. Loke ta stipulá den e di cuatro, di sinco y 

d i seis paragraf di articulo IV. 2 ta 
analdgicamente aplicabel pa e miembronan di 
Cámara di Control General. 

Articulo IV.7 

1. Ta regulá organisashon y competensia di 

Camara di Control General pa medio di 
ordenansa nashonal. 

2. Pa medio di ordenansa nashonal por encargá 
Cámara di Control Generai cu otro tarea 
tambe, diferente di esunnan menshoná den e 
capitulo aki. 

Ar ticulo IV.8 

Promé * cu e miembronan di Cámara di Control General 
asumi nan funshon, nan ta hasi e siguiente 
huramento (declarashon y promesa) dilanti di 
Gobernador: 

"Mi ta hura (declará) cu ami, pa hasi of laga di 
hasi algo, kico cu e ta, den e funshon aki, lo no 
aseptá di ningun hende, ken cu e ta, ningun promesa 
ni regalo, ni directamente ni indirectamente. 

Mi ta hura (pr imintf) , fiel na Rei y "Statuut" di 
Reino, cu semper lo mi yuda mantené Constitushon di 
Aruba y cu lo mi boga segun cu mi por pa bienestar 
di Aruba. 

Dios Todopoderoso yudami!" 

("Esei mi ta declará y priminti"). 

Articulo IV.9 


1. Pa medio di ordenansa nashonal ta institui 
colegionan permanente di conseho pa asuntonan 
di legislashon y gobernashon. 

2. Pa medio di ordenansa nashonal ta regulá 
organisashon, composishon y competensia di e 
colegionan aki. 

3. Pa medio di óf pa forsa di ordenansa nashonal 
por encargá e colegionan aki cu otro tarea 
tambe, diferente di e tareanan di duna 
conseho. 

Articulo IV.10 

1. E consehonan di e colegionan manera kiér men 
den e capitulo aki ta publico, te asina leu 
cu esaki no bai contra interes di e Pais óf 
di Reino. 

2. Pa medio di ordenansa nashonal por determiná 
cu otro interesnan cu esun di e Pafs y esun 

di Reino por impedi publicashon di e 
consehonan manera kiér men den e paragraf 
anterior. 

3. Ta presentá na Parlamento consehonan duná en 
relashon cu proyectonan di ordenansa nashonal 

cu Gobiérno entregá, te asina leu cu e 
presentashon aki no bai contra interes di e 
Pais, di Reino óf contra otro interesnan 
indicá como tal pa medio di ordenansa 
nashonal. 

Aclarashon 


General 

E prome nuebe articulonan di e capitulo aki ta 
conserni realisashon di ordenansa nashonal y otro 
presepto. Un diferensia importante cu e 
disposishonnan di Sekshon 3 di Capitulo IV di 
Constitushon di Antiya Hulandes (B.O.N. 1955, nr. 

32) ta cu den e nuebe articulonan menshona akiriba 
no ta regula tur sorto di formulario pa ofrese y 
manda proyecto di ordenansa nashonal y pa informa, 
manera Constitushon di Antiya Hulandes conose. Nos 
ta haya cu regulashon di e sorto di formularionan 
aki no ta di e importante ei cu lo mester 
incorpor'e den Constitushon . Regulashon di e 
formularionan aki por tuma luga den e reglamento di 
ordo di Parlamento y di Conseho di Ministro. 

Banda di disposishonnan cu ta conserni realisashon 
di ordenansa nashonal e capitulo aki ta contene 
tambe disposishonnan tocante asuntonan cu ta keda 
trata na diferente luga den Constitushon di Antiya 
Hulandes. Fuera di nan, compara cu e constitushon 
menshona, ta trata un cantidad di asunto nobo, 
manera exigensianan pa regulashonnan ministerial, 
reglanan general di derecho administrativo y 
publisidad ora di eherse tareanan gubernamental. 

Capitulo V: Legislashon y Gobernashon 


Ar ticulo V.1 

Gobiérno y Parlamento hunto ta fiha ordenansa 
nashonal. 

Articulo V.2 


Gobiérno ta ratificá proyecto di ordenansa nashonal 
despues di a haya aprobashon di of riba proposishon 
di Parlamento. Dor di esei nan ta haya forsa di 
ordenansa nashonal. 

Articulo V.3 


Gobiérno ta entregá proyecto di ordenansa nashonal 
na Parlamento pa aprobashon. 

Articulo V.4 


1. Parlamento tin e derecho di proponé proyecto 
di ordenansa nashonal na Gobiérno. 

2. Un of mas miembro di Parlamento ta presentá 
pa trata den nan seno proyecto di ordenansa 
nashonal proponi pa Parlamento. 

Articulo V.5 

1. Tanten cu Parlamento no a aprobá un proyecto 
di ordenansa nashonal entregá’ dor di 
Gobiérno, Parlamento, riba proposishon di un 
óf mas miembro, y Gobiérno por modificá 
e sa k i . 

2. Tanten cu Parlamento no a disidi di propone' 
un proyecto di ordenansa nashonal, 
Parlamento, riba proposishon di un of mas 
miembro, y e miembro óf e miembronan cu a 
presenta' pa trata e proyecto di ordenansa 
nashonal por modificá esaki. 

Articulo V.6 

1. Tanten cu Parlamento no a aprobá un proyecto 
di ordenansa nashonal entrega' dor di 
Gobiérno, Gobiérno por revocá esaki. 

2. Tanten cu Parlamento no a disidi di proponé 
un proyecto di ordenansa nashonal, e miembro 
óf e miembronan cu a presentá pa trata e 
proyecto di ordenansa nashonal por revocá 
e sa k i . 

Articulo V.7 


1. Gobiérno y Parlamento ta informá otro cua ta 
nan desishon tocante un proyecto di ordenansa 
nashonal. 

2. Entregamento, revocashon y ratificashon di 
proyecto di ordenansa nashonal dor di 
Gobiérno ta sosode' dor di intervenshon di 
Gobernador. 

Articulo V.8 

Pa medio di ordenansa nashonal ta regulá 

publicashon y drentamento na vigor di ordenansa 

nashonal. Nan no ta drenta na vigor promá cu a 

publicá nan. 

Articulo V.9 

1. Gobiérno ta fiha decreto nashonal cu ta 
contené medida general. 

2. Eiden ta duna presepto cu mester mantene pa 
medio di castigo solamente pa forsa di 
ordenansa nashonal. 

E ordenansa nashonal^ ta determina' e - 
castigonan cu mester impone. 

3. Articulo V.8 ta analo'gicamente aplicabel riba 
decretonan nashonal cu ta contené medida 
general. 

4. E di dos y di tres paragraf ta analogicamente 
aplicabel riba regulashonnan ministerial. 

Articulo V.10 

1. Pa medio di ordenansa nashonal por instituf y 
likida entidadnan publico pa salvaguardiá 
sierto interesnan. 

2. Ordenansa nashonal ta regulá tarea y 
organisashon di e entidadnan publico aki, 
composishon y competensia di nan directiva, y 
tambe publisidad di nan reunionnan. 

Pa medio di ordenansa nashonal por otorgá na 
nan directiva competensia pa stipulá 
ordenansa. 

3. 


Ordenansa nashonal ta regula supervishon di e 
directivanan aki. Anulashon di desishonnan di 
e directivanan aki por sosodé solamente pa 
motibo di conflicto cu lei of interes 
general. 

Articulo V.11 

1. Ta cobra impuesto pa forsa di un ordenansa 
nashonal. 

2. Parlamento no por aprobá un proyecto di 
ordenansa nashonal asina of no por disidi di 
proponé un proyecto di ordenansa nashonal 
asina, si no ta cu mayoria absoluto di voto 
di e cantidad di miembro cu tin asiento. 

3. Ta regulá otro cobransa pa medio di ordenansa 
nashonal. 

Articulo V.12 

1. Ta^fiha e presupuesto di entrada y gasto di e 
Pais pa medio di ordenansa nashonal. 

2. Tur ^ana Gobiérno ta ofrese e presupuesto, den 
un of mas proyec^to, na Parlamento, no mas 
tardá cu dia promé di september. 

3. Pa medio di ordenansa nashonal por determiná 
cu ta fiha e^ presupuesto pa un periodo mas 
largo cu un ana. 

E periodo aki no por ta mas largo cu dos ana. 

4. Ta duna hustificashon di entrada y gasto di e 
Pais n a Parlamento di acuerdo cu e 
disposishonnan di e ordenansa nashonal. Tur 
aña ta presentá e cuenta cu Camara di Control 
General a verifica na Parlamento. 

5. Pa medio di ordenansa nashonal ta stipulá 
regla tocante administrashon di finansa di e 
Pais. 

Articulo V.13 

Pa medio di ordenansa nashonal ta stipulá regla pa 

garantisá legitimidad di e gobernashon y bon 

calidad di e administrashon finansiero. 

Ar ticulo V.14 

1. No ta contrae óf garantisá un fiansa na 
nomber di bf riba cuenta di e Pais, si no ta 
pa forsa di ordenansa nashonal. 

2. Parlamento no por aproba' un proyecto di 
ordenansa nashonal asina óf no por disidi di 
propone un proyecto di ordenansa nashonal 
asina, si no ta cu mayoria absoluto di voto 
di e cantidad di miembro cu tin asiento. 

Articulo V.15 


1. Pa medio di ordenansa nashonal ta regulá e 
sistema monetario. 

2. Parlamento no por aprobá un proyecto di 
ordenansa nashonal asina óf no por disidi di 
propone un proyecto di ordenansa nashonal 
asina, si no ta cu dos di tres parti di voto 
di e cantidad di miembro cu tin asiento. 


Articulo V.16 

Pa medio di ordenansa nashonal ta regulá den código 
Derecho Civil, Derecho Penal y Derecho di Proseso 
Civil y Derecho di Proseso Penal, salvo e 
competensia pa regulashon di sierto asuntonan den 
ordenansanan nashonal separá. 

Articulo V.17 

Pa medio di ordenansa nashonal ta fiha regla 
general di Derecho Administrativo. 

Articulo V.18 

Ta regulá posishon huridico di empleado publico y 
trahadó di Gobierno pa medio di ordenansa nashonal. 

Articulo V.19 

Gobierno ta pércurá pa tin publisidad ora di 
ehecutá su tarea, te asina leu cu por considerá cu 
esaki no ta bai contra interes di e Pafs ni di 
Reino, y te asina leu cu esaki no perhudicá 
interesnan hustificá di un di tres parti 
desproporshonalmente. Pa medio di ordenansa 
nashonal ta stipulá regla mas detayá tocante e 
asunto aki. 

Articulo V.20 


Pa medio di decreto nashonal por duna permit, segun 
reglanan stipula pa medio di ordenansa nashonal, 
pa empresanan di mineria, pa empresanan di utilidad 
publico y pa construkshon di obra na benefisio di e 
empresanan aki. 

Articulo V.21 

Pa medio di ordenansa nashonal ta regula 
administrashon di e terenonan y di otro derechonan 
di patrimonio nashonal. 


Articulo V.22 

1. Promoshon di sufisiente empleo ta un asunto 
di cuido continuo di Gobiérno. 

2. Pa medio di ordenansa nashonal ta stipula”" 
regla tocante posishon huridico di trahado' y 
tocante nan protekshon den esei. 


Ar ticulo V.23 

1. Gobiérno ta tuma medida pa promove salubridad 
publico. 

2. Promoshon di sufisiente bibienda ta un asunto 
di cuido di Gobiérno. 


3. E ta crea condishonnan pa desaroyo sosial y 
cultural y pa pasamento di tempo liber. 


Artfculo V.24 

Hulandesnan na e pais aki cu no por mantené nan mes 
y cu ta cumpli cu e exigensianan stipula pa medio 
di ordenansa nashonal, tin un derecho regula^ pa 
medio di e ordenansa nashonal ei riba yudansa di 
Gobiérno. 

Articulo V.25 

1. Ta duna protekshon igual na tur asosiashon y 
comunidad religioso. 

2. Ta duna contribushon for di cualke caha 
publico na asosiashon- y comunidadnan 
religioso, incluyendo contribushonnan na nan 
ministro- y predicantenan, a base di igualdad 

di derecho y segun regla stipulá pa medio di 
ordenansa nashonal. 

Ar tfculo V.26 


Ta duna pordon di castigo pa medio di decreto 
nashonal, despues di a haya conseho di e hues cu a 
dicta e sentensia, teniendo cuenta cu preseptonan 
stipulá pa medio di of pa forsa di ordenansa 
nashonal. 

Ar ticulo V.27 

1. No por obligá personanan bibá na Aruba di bai 
den servisio militar 6f servisio civil, si no 
ta pa medio di ordenansa nashonal. 

2. No por manda esunnan obligá di bai den 
servisio militar cu ta sirbiendo den e 
forsanan di tera, otro caminda sin nan 
consentimento, si no ta conforme un ordenansa 
nashonal. 

Articulo V.28 


Den caso di sircunstancianan ex tr aor dinar io por 
determiná pa medio di decreto nashonal cu 
extraordinariamente ta mantené den servisio 
efectivo of ta yama pa bai den servisio efectivo 
esnan obligá di bai den servisio militar *bibá na 
Aruba. Den e caso ei ta entregá sin tarda un 
proposishon di ordenansa nashonal na Parlamento pa 
determiná e kedamento den servisio efectivo di 
esnan obligá di bai den servisio militar mas tanto 
cu ta nesesario. 


Articulo V.29 


1 . 


2 . 


Pa medio di ordenansa nashonal ta determiná 
den cua caso por proclamá, pa medio di 
decreto nashonal, un estado di eksepshon 
indicá como tal dor di e ordenansa nashonal, 
pa mantené seguridad externo óf interno; e ta 
regulá e consecuensianan. 


Den e caso ei por desvia di loke ta stipulá 
den e artxculonan 1.8, 1.11, 1.12, 1.13, 

1.15, te asina leu cu esaki ta conserni 
ehersemento di e derecho describi den e 
articulo aki pafo' di edifisio- y lugánan 
priva, 1.17, prome' paragraf, te asina leu cu 
esaki ta conserni e exigensia di un 
autorisashon skirbf di hues, 1.17, di dos 
paragraf, 1.18 y 1.19, promé paragraf. 

3. 


Inmediatamente despues di e proclamashon di 
un estado di eksepshon y mas despues, tanten 
cu esaki no a keda aboli pa medio di decreto 
nashonal, Parlamento, cada bes cu e husga cu 
ta nesesario, ta disidi tocante continuashon 
di e estado ei. 

Capxtulo VI: Hustisia y Poder Hudisial 


Ar txculo VI.1 

Na Aruba ta administra hustisia na nomber di Rei. 

Articulo VI.2 

1. Solamente e huesnan cu ta miembro di Corte 
Comun di Hustisia ta ehersé poder hudisial. 

2. Cualke intervenshon den asuntonan hudisial ta 
prohibi. 

Articulo VI.3 

1. Tumamento di conosemento di pleitonan 
relashoná cu derecho civil y cu cobransa di 
debe ta pertenesé exclusivamente na Poder 
Hudisial. 

2. Poder Hudisial ta encargá ademas cu 
administrashon di hustisia di actonan 
castigabel. 

3. Pa medio di ordenansa nashonal por encargá 
Poder Hudisial of colegionan hudisial 
spesial, den cua miembro di Poder Hudisial 
tambe tin asiento, cu tumamento di 
conosemento di pleitonan cu no ta surgi di 
relashonnan di derecho civil. 

4. Poder Hudisial ta tuma conosemento di 
pleitonan tocante derecho di vota y otro 
derechonan fundamental, tocante e posishon 
huridico di empleado publico y tocante 
imposishon y cobransa di impuesto, ora un otro 
poder hudisial no a keda encargá cu tumamento 

di conosemento di esei pa medio di ordenansa 
nashonal. Ta aplicá e reglanan vigente pa 
administrashon di hustisia di pleitonan cu 
caracter di derecho civil mas tanto posibel, 
si e manera di administra hustisia di e 
pleitonan^aki dor di Poder Hudisial no a keda 
determina mas detayá pa medio di ordenansa 
nashonal. 

Articulo VI♦4 

Hues no ta drenta den husgamento di compatibilidad 

di ordenansanan nashonal cu Constitushon, salvo 

loke ta stipulá den articulo 1.22. 

Ar ticulo VI.5 

1. E, audiensianan hudisial ta tuma luga 

publicamente, salvo exepshonnan stipulá pa 
medio di ordenansa nashonal. 

2. E sentensianan y e disposishonnan ta contené 
e basenan riba cua nan ta dictá óf proclamá 

y, den casonan penal, indicashon di e 
articulonan di e regulashonnan legal riba cua 
e sentensia ta basá. 

3. Dictamento di sentensia ta tuma lugá 

publicamente. 

Articulo VI.6 

Segun reglanan stipulá pa medio di ordenansa 

nashonal por ehecutá na Aruba sentensia- y 

disposishonnan dictá óf proclamá na Antiya Hulandes 

dor di un hues cu ta ehersé poder hudisial. 

Articulo VI.7 

1. Tin un Corte Coitiun di Hustisia di Antiya 

Hulandes y Aruba. 

2. Corte ta tene audiensia na Aruba. 

Artxculo VI.8 


1. Na Corte Comun di Hustisia tin un secretaria 
hudisial. 

2. Conseho di Cooperashon Ministerial ta nombra 
y ta duna retiro na e secretario hudisial 
riba proposishon di e presidente di Corte 
Comun di Hustisia. 

3. Posishon huridico di e secretario hudisial pa 
lo demas ta keda regulá pa medio di ordenansa 
nashonal. 

Articulo VI.9 

1. Den caso di apeláshon Corte Comun di Hustisia 
ta husga e sentensia- y disposishonnan di e 
cortenan di prome' instansia y ta encargá cu 
supervishon di e finalisashon regular di tur 
proseso hudisial y e persecushon adecuado di 
actonan castigabel. 

2. Corte ta actua cotno hues di promé instansia 
den e casonan determiná pa medio di ordenansa 
nashonal. 

3. Corte ta cumpli ademas cu e tareanan cu e ta 
encargá cu ne pa medio di lei di Reino f pa 
medio di medida general di gobernasho.n di 
Reino, of pa medio di ordenansa nashonal. 

Articulo VI.10 

1. Corte Comun di Hustisia ta consisti di un 
presidente cu tambe ta miembro y demas 
miembro; si ta nesesario ta nombra miembro 
suplente den Corte. 

2. Rei ta nombra presidente y e otro miembronan 
di Corte pa bida largo. 

3. Rei ta nombra e miembronan suplente di Corte 
riba recomendashon skirbx di Corte pa tal 
efecto. E nombr amento por tuma luga pa un 
tempo determina, pero por lo menos pa tres 
ana. 

Articulo VI.11 

1. Ora un puesto di presidente of di miembro di 
Corte Comun di Hustisia bira vacante, Corte, 
incluyendo Ministerio Publico na Corte, ta 
manda Conseho di Cooperashon Ministerial un 
lista di r ecomendash on, trahá^ cu mayoria 
absoluto di voto, cu ta contené e nómbernan 
di tres candidato. 

2. Conseho di Cooperashon Ministerial na su 
turno ta traha un lista di recomendashon y ta 
manda esaki pa Gobierno pa ofresé esaki na 
Rei. Ora di traha e lista di r ecomendashon 
Conseho di Cooperashon Ministerial ta tene 
cuenta mas tanto posibel cu e recomendashon 
di Corte. 

3. Si Conseho di Cooperashon Ministerial tin 
intenshon di desvia di e recomendashon di 
Corte, e ta pidi opinion di Corte tocante 
esei promé cu e manda e lista ei pa Gobiérno. 

Ta agrega' tanto e opinion como e 

recomendashon di Corte na e lista di 
recomendashon traha' dor di Conseho di 
Cooper ashon Ministerial. Conseho di 
Cooperashon Ministerial ta splica e motibonan 
pakico el a desvia di e r ecomendashon di 
Corte. 

Ar ticulo VI.12 

Posishon huridico di presidente y e otro miembronan 
di Corte Comun di Hustisia pa lo demas ta keda 
regulá pa medio di ordenansa nashonal bou di 
aprobashon di Rei. 

Articulo VI.13 

1. Rei ta duna retiro na e miembronan suplente 
di Corte a base di loke ta menshoná den 
articulo VI.15, prome paragraf, sub 2 y 3. E 

di dos y e di tres paragraf di articulo VI.15 
ta analogicamente aplicabel. 

2. Rei por duna retiro na un miembro suplente di 
Corte riba su petishon. 

Articulo VI.14 

1. Presidente y e otro miembronan di Corte Comun 
di Hustisia, Procurador General y Abogadonan 
General mester a cumpli e edad completo di 
trinta ana ora di nan nombramento, y nan 
mester a obtená sea e grado di doctor den 
siensia di derecho, sea e titulo di maestro 
den derecho na un univer sidad óf scol 
superior indicá pa medio di ordenansa 
nashonal, con tal cu e grado óf e titulo aki 

ta obtenf a base di hasimento di un examen 
den e vaknan determiná pa medio di ordenansa 
nashonal. 

2. E exigensianan stipulá' den e paragraf 
anterior no ta aplicabel pa esunnan cu tin un 
testimonio manera kier men den arti’culo 3 di 

e Ordenansa Nashonal di Abogado 1959 (B.O.N. 

1959, nr. 177) y cu ta miembro suplente di 

Corte di Hustisia di Antiya Hulandes na e 
momento cu e Areglo di Cooperashon entre 
Antiya Hulandes y Aruba drenta na vigor. 

Artfculo VI.15 

1. Rei ta duna retiro na presidente y e otro 
miembronan di Corte Comun di Hustisia: 

1. ora nan a alcansá e edad di sesentisinco 
aña; 

2. si pa motibo de malesa óf defisiensia 
nan ta permanentemente incapasitá pa 
cumpli cu nan funshonnan; 

3. ora nan pérde nashonalidad hulandes. 

2. Den casonan manera kiér men den e promé 
paragraf ta duna retiro honorabel. 

3. Den e caso manera kiér men den e promé 
paragraf bou di 2 no ta exigi, pa derecho 
riba penshun, prueba mas detayá di e causa di 

e incapasidad. 

Ar ti'culo VI. 16 

1. Ora Conseho di Cooperashon Ministerial husga 
cu ta existi un di e motibonan di retiro, 
menshona den e promé paragraf bou di 2 di e 
articulo anterior, e ta pidi Gobiérno pa 
proponé e retiro di e empleado publico 
conserni na Rei. 

Gobiérno ta cumpli cu e petishon aki. 

2. Conseho di Cooperashon Ministerial 

i nm e d i a t am e n t e ta par tisipa" e empleado 
publico conserni su intenshon di hasi tal 
petishon y ta dun'é oportunidad pa entreg’é" 
un scritura di defensa pa manda pa Rei. 

3. Conseho di Cooperashon Ministerial ta manda 
Gobiérno tur e documentonan relashoná cu e 
caso hunto cu e petishon pa Gobiérno manda 
nan comentariá pa Rei. 

4. Conseho di Cooperashon Ministerial ta 
competente pa scors e empleado publico 
conserni tanten cu e desishon di Rei ta 
pendiente y pa pércurá pa un reempl asante 
temporal pa e funshon. 

5. E empleado pdblico conserni ta keda cobra su 
salario completo durante e tempo cu e ta 
gescors. 

6. Riba su petishon nan por dun'é oportunidad pa 
e bai hustificá su mes na Hulanda; pa e hasi 
esei nan ta dun' é un placa di verlof y un 
pasashi gratis. 

7. Rei ta disidi en cuanto e retiro. 

Ar ticulo VI.17 

1. Presidente y e otro miembronan di Corte Comun 

di Hustisia por haya nan retiro di Corte 
Supremo di Reino Hulandes: 

1. ora nan a keda condena pa motibo di un 
delito pa medio di sentensia di hues 
irevocabel, of ora un medida cu tin como 
consecuensia kitamento di libertad a 
keda imponi hunto cu tal sentensia; 

2. ora, pa medio di sentensia di hues 
irevocabel, nan a keda poni bou di 
curatela, nan a keda declara fayit, nan 

a haya suspenshon di pago of nan a keda 
sera pa motibo di debe; 

3. pa motibo di actuashon of falta di 
actuashon cu ta perhudica e buena marcha 

di hustisia seriamente of e confiansa cu 
mester tin den dje; 

4. ora, despues di a amonesta nan prome 
caba pa motibo di infrakshon igual, nan 
viola e disposishonnan, pa locual: 

a. ta prohibi nan pa eherse cualke 

pro feshon; 

b. ta indica nan un luga di keda fiho 
y permanente; 

c. ta prohibi nan pa drenta den 

contacto, den cualke entrevista of 
combersashon, cu partidanan of nan 
abogado-, procurador-of apoderado 

nan, of pa asepta cualke informashon 
particular of documento skirbi di nan; 

d. ta impone nan e obligashon di tene 
un secreto. 

2. Procurador General ta manda e documentonan 
relashona cu e caso pa Procurador General na 
Corte Supremo di Reino Hulandes pa continua e 
persecushon hudisial. 

3. E ta partisipa esaki inmed iatamente na e 
empleado publico conserni y ta dun'e 
oportunidad pa entrega un scritura di defensa 

na Corte Supremo. 

4. Ora Conseho di Cooperashon Ministerial husga 
cu ta existi un di e motibonan di retiro 
menshona den e prome paragraf, e ta 
competente pa scors e empleado publico 
conserni, tanten cu e desishon di Corte 
Supremo ta pendiente, y pa percura pa un 
reemplasante pa su funshon. 

5. E empleado publico conserni ta keda cobra su 
salario completo durante e tempo cu e ta 
gescors. 

6. E investigashon dor di Corte Supremo di Reino 
Hulandes ta tuma lugá cu porta será. Corte 
Supremo por tende testigo sea riba petishon 
di Procurador General na Corte Supremo óf di 
e empleado publico conserni, sea pa motibo di 
su funshon. Corte Supremo ta tende e empleado 
publico riba su petishon. 

7. Corte Supremo di Reino Hulandes ta disidi pa 
medio di sentensia cu splicashon di motibo. 
Dictamento di e sentensia ta publico. 

8. Den e sentensia pa medio di cua ta condena, 
pa motibo di delito, un empleado pdblico 
hudisial cu no ta cai bou di e disposishonnan 
di e paragrafnan anterior di e artxculo aki, 
ta dicta su destitushon tambe. 

Articulo VI.18 

1. Cualke miembro di Poder Hudisial contra ken a 
duna sea un desishon pa somet'e na un proseso 
hudisial, sea un autorisashon pa intern'e den 
un prison óf den un instituto médico pa hende 
cu malesa mental óf riba ken a impone aresto 
pa motibo di debe, ta wórdo gescórs for di su 
funshon pa e motibonan ei. 

2. Scorsmento for di e funshon no ta trese cu ne 
scórsmento pa loke ta cobramento di salario. 

Articulo VI.19 

1. E miembronan di Corte ^Comun di Hustisia ta 
actua como hues di prome' instansia. 

2. Conseho di Cooperashon Ministerial ta nombra 
y duna retiro na e huesnan suplente di prome' 
instansia riba un proposishon di Corte pa tal 
efecto. 

3. Pa medio di ordenansa nashonal ta duna un 
compensashon na e huesnan suplente di promé 
instansia. 

Ar ticulo VI.20 

Presidente di Corte ta parti e trabounan di hues di 

prome instansia entre e miembronan. 

Ar ti'culo VI. 21 

1. Procurador General of na nómber di Procurador 
General ta ehersé Ministerio Publico na Corte 
Comun di Hustisia. 

2. Rei ta nombra y duna retiro na Procurador 
General despues di delibersahon cu Gobiérno. 

Articulo VI.22 

1. Ora e puesto di Procurador General bira 
vacante, Gobiérno ta invitá Corte Comun di 
Hustisia, incluyendo e Procuradornan General 
di Antiya Hulandes y Aruba, pa hasi un 
recomendashon pa e nombramento. Pa medio di 
un mayoria absoluto di voto Corte ta traha un 
lista di recomendashon cu ta contené e 
nómbernan di maximalmente tres candidato. 

2. Gobiérno na su turno ta traha un lista di 
recomendashon y ta manda esaki pa Rei. Ora di 
traha e lista di recomendashon Gobiérno ta 
tene cuenta mas tanto posibel cu e 
recomendashonnan di Corte. 

3. Si Gobiérno tin intenshon di desvia di e 
recomendashon di Corte, e ta pidi opinion di 
Corte tocante esei, promé cu e manda e lista 
pa Rei. Ta agrega tanto e opinion como e 

recomendashon di Corte na e lista di 
recomendashon cu mester manda pa Rei. 
Gobiérno ta splica e motibonan pakico el a 
desvia di e recomendashon di Corte, 

4. Tocante e intenshon pa nombra un Abogado 
General Gobiérno ta pid i opinion di Gobiérno 
di Reino promé. 

Articulo VI.23 

Procurador General ta competente pa entama y revocá 
apelashon di casonan penal. Procurador General di 
Antiya Hulandes tambe ta competente pa entamá 
apelashon di casonan penal segun reglanan stipulá 
den e Areglo di Cooperashon di Antiya Hulandes y 
Aruba. 

Ar ticulo VI.24 

1. Ta duna retiro na miembronan di Ministerio 
Phblico na Corte Comun di Hustisia a base di 
loke ta menshoná den articulo VI.15, promé - 
paragraf. Ademas por duna nan nan retiro a 

base di loke ta menshona den articulo VI.17, 
prome paragraf, bou di 1, 2 y 3, y ora 

resulta' cu nan ta incapas pa nan funshon pa 
otro motibo cu pa malesa óf defisiensia. 

2. Gobierno ta competente pa scórs Procurador 

General, despues di a tende Conseho di 
Consulta, tanten cu e desishon di Rei ta 
pendiente. Procurador General ta sigui cobra 
su salario completo durante e tempo cu e ta 
gescórs. 

Ar ti'culo VI. 25 

Posishon huridico di e miembronan di Ministerio 

Publico na Corte Comun di Hustisia pa lo demas ta 

keda regulá pa medio di ordenansa nashonal bou di 

aprobashon di Rei. 

Articulo VI.26 

1. Procurador General ta cabesante di Ministerio 
Publico y ta encargá cu cuido di polis 
hudisial. E ta competente pa duna e 
empleadonan publico cu ta encargá cu asunto 
polisial e instrukshonnan pa prevenshon, 
rastriamento y investigashon di delito óf 
infrakshon cu e ta husga nesesario na 
interes di un bon hustisia. 

2. Procurador General ta vigilá ehersemento 
corecto di e tarea di polis. Den e sentido ei 

e ta competente pa hasi Conseho di 
Cooperashon Ministerial y Gobiérno 
proposishonnan cu e ta considerá conveniente. 

3. Ta regulá reemp1asamento di Procurador 
General, ora e haya su mes strobá óf ora e ta 
ausente, pa medio di ordenansa nashonal. 

4. Den caso cu Procurador General haya su mes 
strobá óf ta ausente pa basta tempo Rei óf di 
parti di Rei ta pércurá pa e reemplasamento. 

Articulo VI.27 

1. Ora Corte Comun di Hustisia ta di opinion cu 

ta conveniente pa cuminsá óf continuá 
persecushon di delito na Aruba, Procurador 
General ta obligá di cumpli e ora ei cu un 
órdo di Corte pa duna relato y pa presentá e 
documentonan corespondiente. 

Procurador General ta obligá di persigux óf 
manda persigui riba órdo di Corte, salvo e 
d isposishonnan diCócligo di Proseso Penal. 

3. Salvo loke ta stipula den e dos paragrafnan 

anter io'r e funshonar ionan di Ministerio 
Publico ta obligá di cumpli cu e órdonan cu 
Gobierno óf di parti di Gobiérno ta duna nan 
den nan funshon. 

Capitulo VII: Disposishonnan final 


Arti'culo VII. 1 

1. Pa medio di ordenansa nashonal por trese 
modificashon den e d i sposishonnan di e 
Constitushon aki. 

Cada proyecto óf proposishon pa cambia 
Constitushon ta indica e cambio conserni 
e xpl i’s i tame nt e. 

2. Parlamento no por aprobá un proyecto di 
ordenansa nashonal asina óf no por disidi di 
proponé' un proyecto di ordenansa nashonal 
asina, si no ta cu dos di tres parti di e 
votonan di e cantidad di miembro cu tin 
asiento. 

Articulo VII.2 

Por sita e regulashon aki como "Constitushon di 

Ar u ba " . 

Aclarashon 


General 


Ora e Constitushon drenta na vigor e regulashonnan 
di ehecushon rekeri eiden, segun por spera, lo no 
ta cla. 

Pa loke ta un gran cantidad di disposishon ta 
existi na e momento aki legislashon di ehecushon pa 
Antiya Hulandes. 

E legislashon aki ta basa riba Constitus’non di 
Antiya Hulandes (B.O.N. 1955, nr. 32) y Regulashon 

Insular di Antiya Hulandes (B.O.N. 1951, nr. 91). 

Cu drentamento na vigor di e status di Pais den 
Reino Hulandes a base di "Statuut”, Aruba, por lo 
pronto, nesesariamente lo mester sigui hasi uso di 
e legislashon existente, aunke un poco adaptá. 

Pa e motibo ei nos a opta pa e disposishon di 
transishon menshoná den e articulo adishonal I. 
Eiden nos ta stipulá cu pa medio di ordenansa 
nashonal ta tuma provishon tocante continuashon di 
vigensia di e preseptonan vigente na Aruba na e 
momento cu e Constitushon. drenta na vigor. 
Considerando cu e adaptashonnan manera kiér men lo 
tin prinsipalmente un caracter tecnico, un 
disposishon di transishon so, exclusivamente pa e 
meta ei, no por ta sufisiente. Pasobra, tambe pa 
loke ta contenido, lo tin incompatibilidadnan cu e 
Constitushon den e legislashon existente. Pa tal 
motibo y, ademas, pa motibo cu actualmente no ta 
existi abso1utamente ningun legislashon di 

transishon pa loke ta un cantidad di disposishon, 
nos a incorporá tambe disposishonnan di transishon 
separá”. 

Den e disposishonnan aki ta fiha constitushonal- 
mente den cuanto tempo legislashon di ehecushon 
mester ta cla. 

Nos ta remarcá tambe cu solamente por considerá 
cualke modificashon di e legislashon adoptá como 
admitibel, si cu ne cualke incompatibilidad cu e 
Constitushon keda anulá. Den e caso ei despues lo 
no tin mester di disposishon di transishon pa e 
legislashon conserni mas. 




Articulonan adishonal 
Articulo I 

Pa medio di ordenasna nashonal ta tuma provishon 
tocante continuashon di vigensia como regulashonnan 
di Aruba di e ordenansanan nashonal vigente na 
Aruba na momento cu e Constitushon aki drenta na 
vigor y di otro regulashon- y decretonan di Antiya 
Hulandes, y tambe di ordenansanan insular y otro 
regulashon- y decretonan di Teritorio Insular di 
Aruba y tocante mantenemento di e órganonan di 
gobernashon publico existente na Aruba na e momento 
ei. 

Articulo 11 

Articulo 1.3 ta dren-ta despues di sinco aña numa na 
vigor of na un momento anterior determiná pa medio 
di ordenansa nashonal. E momento di drentamento na 
vigor por keda stipula' diferentemente pa e diferente 
terenonan di aplicashon di artxculo 1.3. 

Articulo III 

Arti’culo 1.8 ta drenta despues di sinco aña numa na 
vigor of na un momento anterior determiná pa medio 
di ordenansa nashonal. 

Ar ticulo IV 

Articulo 1.12, di sinco paragraf, te asina leu cu 

esaki ta relashoná cu e derecho di acumula' 
informashon, ta drenta despues di sinco aña numa na 
vigor óf na un momento anterior determiná pa medio 
di ordenansa nashonal. 

Articulo V 

Articulo 1.13, te asina leu cu esaki ta relashoná 

cu e derecho di demostrashon, ta drenta despues di 
sinco aña numa na vigor óf na un momento anterior 
determiná pa medio di ordenansa nashonal. 

Articulo VI 

Articulo 1.15, te asina leu cu esaki ta relashoná 

cu ehersemento di e derecho defini den articulo 
1.15, prome paragraf, p'afo' di edifisio- y lugánan 
privá, ta drenta despues di sinco aña numa na vigor 
óf na un momento anterior determiná pa medio di 
ordenansa nashonal. 

Articulo VII 

Artáculo 1.16 prome paragraf, ta drenta despues di 
sinco ana numa na vigor of na un momento anterior 
determiná pa medio di ordenansa nashonal. E momento 
di drentamento na vigor por keda stipulá* 
diferentemente pa e diferente terenonan di 
aplicashon di articulo 1.16, prome paragraf. 

Articulo VIII 

Articulo 1.17 ta drenta despues di sinco ana numa 
na vigor of na un momento anterior determiná pa 
medio di ordenansa nashonal. Te na e momento ei e 
siguiente disposishon ta vigente: 

No por drenta cas di ningun hende contra su boluntad, 
si no ta cu brdo di un autoridad declara' competente 
pa duna un 'ordo asina pa medio di ordenansa 
nashonal, y teniendo cuenta cu e formanan preseptua' 
pa medio di ordenansa nashonal. 

Articulo IX 

Articulo 1.18, salvo, pa loke ta secreto di carta, 
respecto di cartanan co n f i á" na post of na otro 
instit.ushon publico di transporte, ta drenta 
despues di sinco ana numa na vigor 'of na un momento 
anterior determina pa medio di ordenansa nashonal. 

Articulo X 

Articulo V. 17 ta drenta despues di sinco ana numa 
na vigor 'of na un momento anterior determiná pa 
medio di ordenansa nashonal. 

Articulo XI 

1. E Conseho Insular di Aruba den funshon na 
momento cu e Constitushon aki drenta na vigor 
ta adkirf e calidad di Parlamento di Aruba. 

2. E miembronan di Parlamento cu asiento 
conforme e prome paragraf ta baha pareu 
cuatro ana despues cu nan a tuma asiento como 
miembro di Conseho Insular, salvo den e caso 

cu Parlamento keda disolvi prome*! 

3. Te na e momento menshoná den e di dos 
paragraf ocupashon di e asientonan cu a bira 
vacante den Parlamento ta sosode cu 
aplicashon di e disposishonnan cu tabata 
aplicabel pa Conseho Insular di Aruba dia 31 

di december 1985. 

Articulo XII 

Articulo V.19 ta drenta despues di sinco aña numa na 
vigor óf na un momento anterior determina^ pa medio di 
ordenansa nashonal. 

